اردو

اُردو پاکستون ِملی زوون و اتا از ۲۲ زوونی هسته که هند دله ملی زوون هستنه. این زوون ِگنشکرون جمعیت بیست و دومین زوون ِرتبه ره دنیا دله دارنه. این زوون هندو-ایرانی زوونون رجه دله دره.

 هندی و اردو فرق 
بندانگشتی|270px|راست|اردو و هندی الفبائون
هندی و اردو واقع دِتا لهجه اتا زوون جه هستنه که وه ره اصطلاحاً هندوستانی زوون (هندی-اردو) گانّه. اردو و هندی فرق خله کم هسته و وشون ِگنش‌گرون هِدی ِگپ ره حالی وونّه. اردو ره عربی خط جه نویسنّه و ونه تخصصی کلمات ویشته فارسی و عربی جه هستنه اما هندی  دیواناگری جه بنویشته وانه و ونه تخصصی کلمات ره سانسکریت جه دریارنه. اردو کمته از هشت درصد مردم وسّه پاکستون دله ماری زوون حیساب وانه ولی نود درصد مردم اردو ره بلدنه و ونجه گپ زنّه. هند دله هم ویشته مسلمونی مناطق اردو ره بلدنه. اردو ره معمولاً نستعلیق جه نویسنّه و این خط خله اردونویسی وسّه کاربرد دانّه.

 منابع 
 فارسی ویکیپدیا

رج:هندو-آریایی زوونون
رج:هندی زوون